钦定古今图书集成/明伦汇编/氏族典/第245卷 > 张敦义
## 钦定古今图书集成/明伦汇编/氏族典/第245卷 > 张敦义

按《尚友录》：敦义，字行可，建宁县人。叔父卞以诗学升
辟雍，兄敦常两贡于乡。敦义，绍兴甲戌第进士，授丰
陵尉，以清廉称。调衡州司理，多所平反。有尉获盗，未
应赏格，乃罗织平民以充数。敦义被宪檄，阅实，廉得
其状。宪与尉同里，讽使苟同，不从。宪怒，欲劾之，敦义
毅然曰：“天可欺乎？吾宁以一官易数人命。”平民竟获
免。